OzLabs/hebrew-wiki-articles huggingface dataset:
תמנע (דמות מקראית)

תמנע הייתה פילגשו של אליפז, אמו של עמלק,<ref></ref> ואחותו של לוטן בן שעיר החורי. עמלק הוא אבי העם הראשון שנלחם בעם ישראל.<ref></ref> תמנע מצוינת כאחת מראשי משפחות אדום. 

בדברי הימים נמנים תמנע ועמלק עם בני אליפז,<ref></ref> ולכן יש מדרשים הסבורים שאליפז עבר על גילוי עריות ובא על אשת שעיר ומהם נולדה תמנע שאחר כך הפכה לפילגשו.<ref>מדרש תנחומא, וישב א'</ref>

משמעות השם תמנע הוא 'חזקה'.

== בחז"ל ==
כאשר חכמים רצו לתת דוגמה לפסוק הנראה כמיותר הם הזכירו את הפסוק: "וְתִמְנַע הָיְתָה פִילֶגֶשׁ".

אמנם במדרש אמרו שהטעם שהפסוק הזכיר את שם האם, להשמיע שתמנע רצתה להצטרף למשפחתו של אברהם, וכך אומר המדרש: 

בתלמוד מבואר שכשאר באה לאברהם וליצחק להתגייר סירבו לקבלה. משכך, העדיפה להיות שפחה של צאצאי האבות. מחמת סירוב אברהם ויצחק לגיירה, יצא ממנה עמלק שציער את ישראל: .

== הערות שוליים ==

קטגוריה:משפחת עשו
קטגוריה:בני אליפז
Bed (שיר של ג'ואל קורי, ריי ודייוויד גטה)

Bed (בעברית: מיטה) הוא סינגל שהוקלט על ידי התקליטן הבריטי ג'ואל קורי יחד עם הזמרת-יוצרת הבריטית ריי והתקליטן הצרפתי דייוויד גטה.<ref></ref> השיר יצא לאור ב-26 בפברואר 2021, על ידי חברות התקליטים אסיילום רקורדס ו-Perfect Havoc, כסינגל שלא מתוך אלבום.<ref></ref><ref></ref>

==רקע וכתיבה==
בריאיון לחברת המצעדים הרשמית הסביר קורי כי יצירת השיר החלה בקיץ 2020, במהלך מושב אולפן עם הזמרת והיוצרת ג'ין ג'ין. לאחר שהאזין להדגמות שהקליטה הזמרת ריי, הוא המשיך ליצור קשר עם הזמרת דרך האינסטגרם באומרו "היא אמרה לי שהיא הגתה את הרעיון עם דייוויד גטה. יצרתי קשר עם גטה והוא שמח שאני אעבוד על זה עם ריי. אני וריי נפגשנו יחד באולפן ופיתחנו את המשך השיר. שמונה חודשים, ואנחנו מוכנים להוציא את "Bed" לעולם".<ref></ref> בנוסף, סיפר קורי, "השקעתי בזה כל כך הרבה עבודה קשה ואהבה ואני בר מזל שיכולתי לשתף פעולה עם כישרונות מדהימים כמו ריי והאגדה, גטה. אני כל כך מתרגש שהעולם ישמע את זה".<ref></ref> השיר הוכרז ב-18 בפברואר 2021, כשכל אמן פרסם תמונה של עצמו שוכב במיטה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|26 בפברואר 2021
|הזרמת מוזיקה • הורדה דיגיטלית
|אסיילום רקורדס • Perfect Havoc
|
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ריי
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי ריי
קטגוריה:שירי ג'ואל קורי
קטגוריה:שירי פלטינה באוסטרליה
קטגוריה:סינגלים בהוצאת אסיילום רקורדס
יחסי הרשות הפלסטינית – יוון

יחסי הרשות הפלסטינית–יוון הם היחסים הדו-צדדיים בין הרפובליקה ההלנית לרשות הפלסטינית.

== סקירה כללית ==
יוון לא מיסדה לחלוטין את היחסים עם הרשות הפלסטינית בגלל סכסוכים גאופוליטיים רבים, למרות התחייבותו של ראש הממשלה, אלכסיס ציפראס, שהוא חבר במפלגת השמאל "סיריזה" הידועה בתמיכתה בעניין הפלסטיני, לבצע שינויים כאלה.<ref></ref>

לרשות הפלסטינית יש נציגות באתונה והקונסוליה הכללית של יוון בירושלים מוכרת לרשות הפלסטינית. בדצמבר 2015 הצביע הפרלמנט ההלני פה אחד בנוכחות הנשיא מחמוד עבאס להמליץ לממשלה על ההכרה המלאה במדינת פלסטין בגבולות 1967 עם מזרח ירושלים כבירתה.<ref></ref>

היחסים הדיפלומטיים נוסדו עם אש"ף בשנת 1981, ואילו היחסים עם ישראל נשמרו רק ברמה הקונסולרית עד להכרתה הרשמית של יוון בישראל בשנת 1990 תחת מיצוטאקיס.<ref></ref> מאז כינונה של מדיניות החוץ הנוכחית בפיקודו של יורגוס פפנדראו, חלה ביוון שיפור מהיר ביחסים עם ישראל,<ref></ref> והובילה את התקשורת לציון סיום העידן הפרו-פלסטיני של יוון.

הנשיא קרולוס פפוליאס הצהיר כי יוון תומכת בסופו של דבר בהקמת מדינה פלסטינית לצד ישראל.<ref></ref> תחת ממשלות קודמות, יוון צברה מוניטין של תומכת נחרצת בעניין הפלסטיני.<ref></ref> במסגרת הסכסוך הערבי-ישראלי הרחב יותר, שמר אנדראס פפנדראו על עמדה חזקה יותר נגד ישראל מכל ממשלה אחרת בקהילה האירופית.<ref></ref>

עם זאת, בדצמבר 2015 הצביע הפרלמנט של יוון בעד הצעה המבקשת מהממשלה להכיר ברשות הפלסטינית.<ref></ref>

== קישורים חיצוניים ==

== הערות שוליים ==
טיסנג'פלו

טיסנג'פלו (בהונגרית: Tiszanagyfalu) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בטיסנג'פלו מספר התושבים נמצא בירידה. כך, בשנת 1990 היה מספר התושבים 1,942 ובשנת 2020 רק 1,763 תושבים.

בטיסנג'פלו כנסייה רפורמית שנבנתה בשנת 1789.

==יהודי טיסנג'פלו==
בטיסנג'פלו חיו יהודים בתקופות זמן שונות, יהודים רבים מטיסנג'פלו נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|23
|
|-
|1880
|37
|1,269
|-
|1910
|23
|
|-
|1920
|21
|
|-
|1930
|15
|
|-
|1941
|12
|2,213
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
עפר (דמות מקראית)

עֵפֶר הוא דמות מקראית, בנו השני של מדין ונכדם של אברהם וקטורה. לעפר היו ארבעה אחים: עיפה, חנך, אבידע ואלדעה.<ref></ref><ref></ref>

יש מספר אפשרויות לפירוש שמו של עפר. יש חוקרים הסוברים ששמו הוא מלשון המילה עפר, כלומר אדמה. לעומת זאת, יש חוקרים הסבורים שהמקור הוא מהפועל הערבי ע'פר, שפירושו להגן או לנטור.<ref name=":0">ראו אנציקלופדיה מקראית כרך ו</ref>

בתרגום לעברית מתרגום השבעים עפר נקרא עופר.<ref name=":0" />

== הערות שוליים ==

קטגוריה:בני מדין
קטגוריה:אישים בפרשת חיי שרה
יחסי בלגיה–מלזיה

יחסי בלגיה–מלזיה הם יחסי החוץ בין בלגיה ומלזיה.

== היסטוריה ==
בשנת 1968 סגן ראש הממשלה ושר ההגנה של מלזיה, עבדול רזאק חוסיין, סייר בבית הספר להנדסה של הצי הבלגי.<ref></ref>

== יחסים כלכליים ==
בשנת 2000, משלחת סחר מוולוניה, התעניינה בשותפות מיזמים משותפים עם התעשייה המלזית. סילבנה פלגוטייר, ראש המשלחת אמרה: "אנו משוכנעים שמלזיה היא בסיס טוב מאוד להקמת נציגות ומיזם משותף".<ref></ref> בשנת 2001 הוקם האיגוד המלזי של בלגיה ולוקסמבורג על ידי שגרירות מלזיה בבריסל.<ref></ref> בשנת 2002, שר הסחר והתעשייה הבינלאומי של מלזיה, רפידה עזיז, אמר כי בלגיה יכולה לשמש "שער לחברות מלזיות העוסקות בשוק האירופי, בעוד שמלזיה יכולה לשמש קרש קפיצה תחרותי לחברות בלגיות הנכנסות לשווקים במזרח אסיה".<ref></ref> בשנת 2006 Essensium NV, יצרנית שבבי מחשבים גייסה 7.1 מיליון דולר מ-Atlantic Quantum Sdn. Bhd ממלזיה.<ref></ref> בשנת 2007 בחרה Vanbreda International בבלגיה במלזיה כמרכז הפעילות הגלובלי שלה.<ref></ref>

בשנת 2016, מלזיה דורגה במקום ה-11 בין הקונים הגדולים של טוגנים בלגים בשווי של 306 מיליון רינגיט מלזי (64.5 מיליון אירו) על 65,718 טון של צ'יפס מיובא, מתוכם 9,689 טון היה מבלגיה.<ref></ref> קיימת גם מועצה עסקית מלזיה–לוקסמבורג–בלגיה.<ref></ref>

חברות בלגיות בולטות הפועלות מלזיה הם Oleon, Lhoist, Materialise NV, Puratos, Victor Buyck Steel Construction, [https://www.vyncke.com/ Vyncke] ו-[http://www.dpointernational.com/ international DPO].

== נציגויות דיפלומטיות ==
* בלגיה מחזיקה במלזיה שגרירות בקואלה לומפור.
* מלזיה מחזיקה בבלגיה שגרירות בבריסל.

== קישורים חיצוניים ==

== הערות שוליים ==
אלכס ברנסון

אלכס ברנסון (באנגלית: Alex Berenson; נולד ב-6 בינואר 1973) הוא עיתונאי לשעבר של הניו יורק טיימס ומחבר מותחנים וספרי עיון.

ספרו "Tell Your Children: The Truth About Marijuana, Mental Illness and Violence" עורר מחלוקת רבה.

במהלך מגפת הקורונה, הופיע לעיתים קרובות בכלי התקשורת של הימין, כפר בחומרת המגפה, וטען כי מסכות פנים אינן יעילות. אפידמיולוגים ומדענים אחרים חלקו על טענותיו.

== ראשית חייו ==
ברנסון נולד בניו יורק וגדל באנגלווד, ניו ג'רזי. הוא סיים את לימודיו באוניברסיטת ייל בשנת 1994 עם תואר ראשון בהיסטוריה וכלכלה.

== קריירה ==
ברנסון הצטרף לדנבר פוסט ביוני 1994 ככתב עסקי. הוא פרסם 513 מאמרים עד אוגוסט 1996, כאשר עבר ל-TheStreet.com, אתר חדשות פיננסי שהוקם על ידי ג'ים קרמר. בדצמבר 1999 הצטרף ברנסון ל"ניו יורק טיימס" ככתב תחקירים עסקיים.

בסתיו 2003 ובקיץ 2004 כיסה ברנסון את כיבוש עיראק בטיימס. בהמשך סיקר את ענפי התרופות והבריאות והתמחה בנושאים הנוגעים לסמים מסוכנים. החל מדצמבר 2008 דיווח ברנסון על שערוריית הונאת הפונזי] של ברנרד מיידוף בסך 50 מיליארד דולר.

הוא כתב 12 רומני ריגול, שכולם מציגים את אותו הגיבור, סוכן ה-CIA ג'ון וולס. הרומן הראשון שלו, "המרגל הנאמן", יצא באפריל 2006 וזכה בפרס אדגר לרומן הראשון הטוב ביותר מאת סופר אמריקאי. "המרגל הנאמן" דורג במקום הראשון ברשימת רבי-המכר של הניו יורק טיימס.

בשנת 2010 עזב ברנסון את הטיימס כדי להפוך לסופר במשרה מלאה. הוא גר בהדסון ואלי, עם אשתו, פסיכיאטרית משפטית.

=== התנגדות ללגליזציה של קנאביס ===
ב־2019 פרסם את הספר "ספר לילדיך: האמת על מריחואנה, מחלות נפש ואלימות" שספג לביקורת על טענותיו כי קנאביס גורם לפסיכוזה ואלימות.

=== מגפת הקורונה ===
בתחילת מגפת הקורונה ב-2020, ברנסון טען בחריפות כי בתקשורת מעריכים יתר על המידה את הסיכון לנגיף החדש, כי הוא מהווה סיכון מועט לצעירים אמריקאים, וכי הוא משמש כיסוי להתערבות מופרזת של הממשלה. מומחים לבריאות הציבור דחו את טענותיו.

במאי 2020 הודיעה פוקס ניוז כי ברנסון יארח תוכנית טלוויזיה בשם "COVID Contrarian" בפלטפורמת הסטרימינג המקוונת שלה Fox Nation. עם זאת, ביולי 2020, על רקע העלייה במקריי הקורונה ברחבי ארצות הברית, חזרה בה פוקס ניוז והסירה את ההודעה על התוכנית מאתר האינטרנט שלה.

בשנת 2021 צייץ ברנסון בטוויטר כי חיסוני COVID-19 הובילו לתופעות שליליות פי 50 בהשוואה לחיסון נגד שפעת. חברת PolitiFact דירגה את הטענה כ"שגויה בעיקר".

== ספרים ==
=== רומנים ===
סדרת ג'ון וולס
#The Faithful Spy
#The Ghost War
#The Silent Man
#The Midnight House
#The Secret Soldier
#The Shadow Patrol
#The Night Ranger
#The Counterfeit Agent
#Twelve Days
#The Wolves
#The Prisoner
#The Deceivers

=== ספרי עיון ===
** The Number (novel) Random House, 2003, 
** Lost in Kandahar (novel) Brilliance Audio, 2012, 
** Tell Your Children: The Truth About Marijuana, Mental Illness and Violence, 2019, Free Press, 
** Unreported Truths about COVID-19 and Lockdowns: Part 1: Introduction and Death Counts and Estimates, 2020

== פרסים ==
* פרס אדגר לרומן הביכורים הטוב ביותר לשנת 2007 עבור "המרגל הנאמן"

== קישורים חיצוניים ==
* 

== הערות שוליים ==

קטגוריה:זוכי פרס אדגר
קטגוריה:מחברי ספרי עיון אמריקאים
קטגוריה:סגל ניו יורק טיימס
קטגוריה:עיתונאים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1973
הנס פון מארי

הנס פון מארי (בגרמנית: Hans von Marées; 24 בדצמבר 1837 – 5 ביוני 1887) היה צייר גרמני. בתחילה התמחה בדיוקנאות ובהמשך פנה לנושאים מיתולוגיים. את השנים האחרונות של חייו בילה באיטליה.

== קורות חייו ==
מארי נולד למשפחה בנקאים באלברפלד, חלק מוופרטל בגרמניה. בשנת 1847 עברה משפחתו לקובלנץ, שם התחנך בגימנסיה. בשנים 1853–1855 למד באקדמיה בברלין, ובשנת 1854 נכנס לסטודיו של הצייר והדפס קרל שטפק. הוא שירת בצבא בשנים 1855–1857, ולאחר מכן עבר למינכן שם פגש את פרנץ פון לנבאך.

בתקופתו במינכן התרכז בעיקר בציור פורטרטים. בשנת 1864 הרוזן אדולף פון שק שלח את מארי ואת לנבאך לאיטליה כדי להעתיק ציורים של ציירים ותיקים. באיטליה התיידד עם תאורטיקן האמנות קונרד פידלר, שלימים הפך לפטרונו, והפסל אדולף פון הילדברנד.

בשנת 1869 ביקר יחד עם פידלר בצרפת, הולנד וספרד. הוא שירת בצבא במלחמת צרפת–פרוסיה (1870-71) ולאחר מכן התגורר בברלין ובדרזדן. בשנת 1873 הוא עיטר את קירות הספרייה של המכון הגרמני הזואולוגי הימי שנבנה בנאפולי, איטליה.

ציורי הקיר מורכבים מחמש סצנות המתארות דמויות בנופים, שהוגדרו במסגרת של קישוטים שתוכננו על ידי הילדברנד. אין להם שום תוכנית סימבולית או מיתולוגית ספציפית, ונועדו פשוט לבטא, כלשונו של מארי את עצמו – את שמחת החיים בים ובחוף. בשנה שלאחר מכן עבר לפירנצה, שם התוודע לאנסלם פוירבך וארנולד בוקלין, שני חברים מובילים בקבוצת האמנים האינטלקטואלים הגרמנים שברומא.

הוא פנה יותר ויותר לנושאים מיתולוגיים ופיתח טכניקה מורכבת ואינדיבידואלית, שצבע יתר על המידה על טמפרה בשכבות של שמן ויצר עומק צבע בשונה לגמרי מהגוונים השקטים ששימשו את עמיתו פוירבך.

בשנות השמונים של המאה ה-19 מארי צייר טריפטיכיות מונומנטליות – כמו פסק הדין של פריז, שלושה קדושים על סוסים. במהלך תקופה זו הוא גם הפיק ציורים מיתולוגיים קטנים יותר וכמה דיוקנאות.

הוא בילה את השנים האחרונות של חייו ברומא, בתמיכתו של פידלר. הוא נפטר שם בשנת 1887, בגיל 49, ונקבר בבית העלמין הפרוטסטנטי.

בשנת 1935 נגנב הציור Die Labung על ידי המשטר הנאצי. בשנת 1980 הוא הגיע לרשות מוזיאון ויסבאדן. על מנת להשלים את פרויקט המוזיאון לזיהוי השוד הנאצי ולהחזירו ליורשים הלגיטימיים – המוזיאון המשיך להציג רק את החלק האחורי של העבודה, עד שאספו מספיק כסף באמצעות תרומות כדי לקנות אותה בסוף אותה שנה.

== גלריה ==
<gallery mode="packed" heights="180">
File:1861 Marées Rastende Kürassiere anagoria.JPG
File:Abendliche Waldszene (um 1870).JPG
File:Hans von Marées - Die Labung.jpg
File:1885 Marées Brautwerbung anagoria.JPG
File:Hans von Marées - Goldenes Zeitalter (II).jpg
File:Hans von Marées 005.jpg
</gallery>

== קישורים חיצוניים ==

* 
* 
* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1837
קטגוריה:גרמנים שנפטרו ב-1887
גזה לנדייל (סופר)

גזה לנדייל (במקור לווינגר,<ref>Az engedélyt tartalmazó BM rendelet száma/évszáma: 3281/1898. Forrás: MNL-OL 30799. mikrofilm 977. kép 1. karton Névváltoztatási kimutatások 1898. év 57. oldal 13. sor</ref> בהונגרית: Lengyel Géza; הבש, 4 בינואר 1881 – בודפשט, 12 בנובמבר 1967) היה סופר, עיתונאי, מבקר, עורך עיתון יהודי-הונגרי.

== ביוגרפיה ==
גזה לנדייל נולד במשפחה יהודית כבנם של ברטלן לווינגר ושל אמליה שוורץ (1853–1928)<ref></ref> הוא סיים את לימודיו בבית הספר התיכון בבודפשט, באגר ובסגד. משנת 1902 עבד כעיתונאי בעיתון "סבדשאג" (Szabadság) שפירושו "חופש" בהונגרית באוראדיה, ומשנת 1905 הפך לעורך העיתון. הוא יצר קשר עם המשורר אנדרה אדי באוראדיה ובהמשך כתב עליו ספר. משנת 1906 מאמריו הופיעו ב"יומן של בודפשט" (Budapesti Napló) ומשנת 1914 בפשטי נפלו, כלומר ב"יומן של פשט". כתביו הופיעו גם במגזין "המאה העשרים" (Huszadik Század), ב"עיתון יום ראשון" (Vasárnapi Újság) וב"זמנים חדשים" (Új Idők). מההתחלה הוא היה עמית בכיר במגזין הספרותי החשוב ניוגאט, עד שנת 1912 היה מבקר האמנות המוביל של המגזין. כמזכיר "הפדרציה הלאומית של התעשיינים" (GYOSZ) וכמנהל "מרכז מדיניות המכס ההונגרי", הוא עסק גם בנושאים כלכליים. ביצירות הספרותיות שלו נקשר לשאיפות ריאליסטיות מודרניות בנות תקופתו. פעילות בקורת האמנות שלו תפסה מקום משמעותי בעבודתו. בשנת 1919 השיק כתב עת בשם "חיי אמנים" (Művészélet), שחדל להתקיים לאחר פעילות קצרה. ביקורתו האמנותית הופיעה בעיקר בניוגט. משנות ה-60 של המאה ה-20 ואילך התפרסמו ביקורותיו על תערוכות בכתב העת"אמנות". הוא כתב סדרה על עבודתם ויצירתם של ליפוט הרמן, קארוי ליקה ושל ז'יגמונד קישפלודי שטרובל. הוא תרגם את יצירותיהם של הסופר הרוסי אלכסנדר קופרין והסופר הדני גאורג ברנדס להונגרית, וכן את כתבים נבחרים של אמיל זולה. לנדיאל הכין מבחר מיצירותיו של לאיוש בירו, שפרסם בשנת 1957 תחת השם "ארץ העבדים". הוא היה חבר ב"התאחדות הלאומית של העיתונאים ההונגרים".

== משפחתו ==
אשתו הייתה אירן בירו (קודם: אונגאר), בתם של איגנץ אונגאר ולואיזה לפלר, איתה התחתן ב-23 בדצמבר 1908 בבודפשט.<ref></ref>

בתו הייתה ז'וז'אנה לנדייל (1910–?), חתנו היה פאל ינה וירט.<ref></ref>

== עבודותיו העיקריות ==
* צירופי מקרים (סיפורים קצרים, בודפשט, 1910)
* ספר עושה הנסים (סיפור קצר, בודפשט, 1912)
* בין בתים קטנים (רומן, בודפשט, 1912)
* אדי בסדנה (בודפשט, 1957)
* טייקוני עיתונים הונגריים (בודפשט, 1963)
* תחילתן של מלאכות יפות . גורלו של אישטוואן פרנצי (ביוגרפיה, בודפשט, 1964)

== לקריאה נוספת ==
* [https://mek.oszk.hu/00300/00355/html/ABC09006/09396.htm לקסיקון ביוגרפי הונגרי]
* [https://sites.google.com/site/scifitort/iroportrek/lengyel-geza האגודה להיסטוריה של מדע בדיוני הונגרי]
* לקסיקון יהודי הונגרי. 1929. [http://mek.oszk.hu/04000/04093/html/0538.html גזה לנדייל]
* מיקלוש לושונצי: לזכרו של גזה לנדייל (1968) אמנות, מס' 2 [https://adtplus.arcanum.hu/hu/view/Muveszet1960_1968/?query=%22Lengyel%20G%C3%A9za%22%20%22M%C5%B1v%C3%A9sz%C3%A9let%22&pg=82&layout=s גישה מקוונת]

==קישורים חיצוניים==

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:סופרים אסורים (הונגריה 1944)
קטגוריה:ניצולי השואה
קטגוריה:מבקרי ספרות יהודים הונגרים
קטגוריה:הונגרים חברי הבונים החופשיים
קטגוריה:ילידי 1881
קטגוריה:הונגרים שנפטרו ב-1967
ג'ודי מגנס

ג'ודי מגנס (באנגלית: Jodi Magness; נולדה ב-19 בספטמבר 1956, פילדלפיה, פנסילבניה), היא ארכאולוגית יהודייה-אמריקאית. פרופסורית באוניברסיטת קרוליינה הצפונית בצ'אפל היל. מגנס עוסקת בארכאולוגיה של ארץ ישראל וירדן ומתמחה בתקופות הרומית, הביזנטית והמוסלמית הקדומה.

==ביוגרפיה==
מגנס נולדה ב-19 בספטמבר 1956, בפילדלפיה. לדבריה החליטה להיות ארכאולוגית, כבר בגיל 12. בגיל 16 עברה לישראל וסיימה כאן את לימודי התיכון. בשנים 1977–1980, שימשה כמדריכה בבית ספר שדה עין גדי.

===השכלה ומסלול מקצועי===
למגנס תואר ראשון בארכאולוגיה והיסטוריה מהאוניברסיטה העברית – 1977. דוקטורט בארכאולוגיה קלאסית מאוניברסיטת פנסילבניה – 1989. בשנים 1990–1992 עשתה פוסט-דוקטורט ב"מרכז לארכאולוגיה של העולם הישן" של אוניברסיטת בראון. בשנים 1992–2002 הייתה פרופסור חבר לארכאולוגיה של המזרח התיכון באוניברסיטת טאפטס. ב-2003 עברה לאוניברסיטת קרוליינה הצפונית בצ'אפל היל, שם היא מלמדת עד היום. כיום היא פרופסור מן המניין מופקדת הקתדרה על שם קינן.

===פעילותה המדעית===
מגנס עוסקת בעיקר בארכאולוגיה של ארץ ישראל וירדן ומתמחה בתקופות הרומית, הביזנטית והמוסלמית הקדומה. במחקריה היא עוסקת, בין השאר, בבתי כנסת עתיקים, מגילות מדבר יהודה והצבא הרומי במזרח.

מגנס השתתפה ב-20 חפירות ארכאולוגיות בישראל וביוון, שהעיקריות ביניהן:
* ניהול חפירת בית הכנסת בחוקוק – מאז 2011.
* ניהול חפירות המצד הרומאי ביטבתה – 2003 ואילך.
* ניהול החפירות בחורבת יתיר – 1997–1999.
* ניהול חפירות הדייק והמחנות הרומאיים למרגלות מצדה – 1995.

==פרסומים==
מגנס פרסמה 11 ספרים ועשרות מאמרים.
בשנת 2022 כובדה בהצגת מחקריה בסדרת "הרצאות שווייך על ארכאולוגיה מקראית" באקדמיה הבריטית.

==תפקידים ואותות הוקרה==
* עמיתת האקדמיה האמריקאית לאמנויות ולמדעים – 2019

==קישורים חיצוניים==

* 
* [https://web.archive.org/web/20071117212741/http://www.unc.edu/depts/rel_stud/people/facultydocs/bio-magness.shtml/ ג'ודי מגנס], באתר של אוניברסיטת קרוליינה הצפונית בצ'אפל היל 
* [https://www.timesofisrael.com/maybe-there-was-no-mass-suicide-at-masada-top-archaeologist-questions-a-legend/ מאמר על ספרה "מסדה" ב-The Times of Israel] 
* [https://huqoq.web.unc.edu// האתר של חפירות בית הכנסת בחוקוק] 
* 

קטגוריה:ארכאולוגיות אמריקאיות
קטגוריה:ארכאולוגים אמריקאים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת פנסילבניה
קטגוריה:בעלי תואר דוקטור מאוניברסיטת פנסילבניה
קטגוריה:חברות האקדמיה האמריקאית לאמנויות ולמדעים
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:מדעניות יהודיות אמריקאיות
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
חנוך בן מדין

חֲנֹךְ בֵּן מִדְיָן (בכתיב מלא: חֲנוֹךְ) הוא דמות מקראית, בנו השלישי והאמצעי של מדין ונכדם של אברהם וקטורה. לחנוך היו ארבעה אחים: עיפה, עפר, אבידע ואלדעה. התגורר בארץ מדין.

==שמו==
חנוך איננו שם יחיד במקרא, בדומה לו ישנם חנוך בן קין, חנוך אבי מתושלח, וחנוך בנו הבכור של ראובן עם זאת בשונה מהם שמו נכתב במקרא בכתיב חסר ללא ויו.

פירוש השם חנוך הוא מלשון המילה חניכה. כמו אצל חנוך בן קין, ששמו מרמז על חנוכת העיר הראשונה. כמן כן השם מתקשר ללימוד וחינוך כמרומז גם בשמות אחיו אחריו שבהם הלחמים עם המילה ידע.

==במדרשים ובחז"ל==
לפי הרמב"ן חנוך נולד בחברון ואילו לפי מדרש שכל טוב הוא נולד בבאר שבע.

יש מפרשים המונים את חנוך כאחד משלושים ושישה המלכים שהשתתפו בטקס ההספד של יעקב בגורן האטד בעת מסע הלווית יעקב ממצרים למערת המכפלה כאשר הוא נמנה כאחד מקואליציית מלכי בני עשו, בני ישמעאל ובני קטורה שנערכו למלחמה במלכי כנען.

בספר הישר נכתב שלחנוך היו 5 בנים: רעואל, רקם, עזי, אליושב ואלד. במקרא מובא השם רעואל כשמו של יתרו כהן מדין או כשמו של אביו של יתרו, ולאור מסורת זו של ספר הישר, יש המזהים את יתרו כבנו או נכדו של חנוך.

במלחמת מדין שהתרחשה לקראת תום נדודי בני ישראל במדבר בו הרגו את חמשת מלכי מדין, מציין המקרא שאחד מחמשת המלכים היה רקם. על פי מסורת ספר הישר, רקם הוא בנו של חנוך. לפי יוסף בן מתתיהו, המלך רקם היה המייסד של פטרה, עיר עתיקה שמאוחר יותר נקשרה לנבטים<ref name=":0"></ref>.

יש האומרים שכזבי בת צור הייתה מהאומה שיצאה מחנוך וצאצאיו במדין, מפני שאביה הרי היה השלישי במניין חמשת מלכי מדין, ובהתאמה חנוך היה בנו השלישי של מדין. כל מלך שלט על שבט שנוצר על ידי אחד מבניו של מדיין וצאצאיו ירשו את מלכותו. עם זאת, על פי רש"י היא לא הייתה מצאצאי חנוך, אלא בתו של המלך החשוב יותר מבין החמישה, אבל משום גנותו, נמנה צור שלישי.

== הערות שוליים ==

קטגוריה:בני מדין
קטגוריה:מדין
קטגוריה:אישים בפרשת חיי שרה
גשר טאפן זי ניו יורק

גשר טַאפֶן זִי (באנגלית: Tappan Zee Bridge) הוא גשר מעוגן כבלים המחבר את שתי גדותיו של נהר ההדסון במדינת ניו יורק. הגשר נבנה החל מאוקטובר 2013 והוא נפתח לתנועה בספטמבר 2018, אז החליף את גשר טאפן זי הישן.

==שם הגשר==
הגשר נקרא באופן רשמי על שמו של מושל ניו יורק לשעבר, מריו קואומו. השם טאפן זי מורכב מ"טאפן", שמו של אחד מהשבטים האינדיאניים שאכלסו בעבר את האזור, ו-זִי שפירושו ים בהולנדית.

==מיקום==
הגשר ממוקם על נהר ההדסון כ-40 קילומטר מצפון למרכז מנהטן, באחת הנקודות הרחבות ביותר של נהר ההדסון. הגשר מחבר בין העיירה דרום נייאק ממערב לנהר לעיר טריטאון שבמזרחו - שתיהן במדינת ניו יורק.

חלק גדול מהתנועה מדרום מדינות ניו אינגלנד מערבה ודרומה עוברת דרך הגשר הזה, כך גם התנועה ההפוכה ממערב לנהר ההדסון. הגשר הוא אחד משני הגשרים הגדולים והחשובים על נהר ההדסון, יחד עם גשר ג'ורג' וושינגטון, הוותיק יותר, שמגשר בין שתי הגדות בצפון רובע מנהטן של העיר ניו יורק מהצד המזרחי ובעיירה פורט לי במדינת ניו ג'רזי בצידו המערבי של הנהר. 

== הקמת הגשר ==

בתחילת שנות האלפיים חלקים מהגשר הישן החלו להתפורר כתוצאה מעייפות החומר ועומס של תנועה יתרה. לאור זאת, ולאחר דיונים רבים וארוכים בנושא, הרשות הפדרלית לכבישים המהירים בארצות הברית אישרה הקמת גשר חליפי במקביל לגשר הישן ורשות הכביש המהיר (Thruway) של מדינת ניו יורק העמידה תקציב בסך 3.142 מיליארד דולר להקמתו<ref></ref>. התקציב היה מורכב מכספים ציבוריים והשקעות פרטיות.

הבנייה החלה באוקטובר 2013 עם סיום מתוכנן לשנת 2017<ref></ref>. העבודות בפרויקט החלו במחצית השנייה של שנת 2013, והושלמו, לאחר עיכובים שחלקם היו קשורים באי יציבות הגשר הישן שעלול היה לקרוס בחלקו על הגשר החדש, לקראת ספטמבר 2018, שביום ה-8 בו התקיים טקס הפתיחה<ref></ref>. שלושה ימים אחר כך, ב־11 ספטמבר 2018 נפתח הגשר החדש לתנועה. עלות הפרויקט בפועל התבררה לבסוף כמגיעה ל - כמעט 4 מיליארד דולר<ref></ref>. עם השלמתו, הפך הגשר להיות אחד מהגשרים התלויים הרחבים בעולם - 58 מטר. זמן חיי הגשר החדש תוכנן ל-100 שנים<ref></ref>. עם זאת, שנה לאחר פתיחתו, התבררו כשלים בברגי הענק שחברו את קורות הגשר ויותר מכך, התברר שהיה ניסיון להסתיר מהציבור כשלים אלה<ref></ref>. 

הגשר הוא גשר אגרה בכיוון מזרח בלבד<ref></ref>.

== ראו גם ==
* רשימת המעברים הקבועים מעל נהר ההדסון 

== קישורים חיצוניים ==

== הערות שוליים ==

קטגוריה:ארצות הברית: גשרים תלויים
קטגוריה:מדינת ניו יורק: גשרים
אבידע (דמות מקראית)

אֲבִידָע הוא דמות מקראית, בנו הרביעי של מדין ונכדם של אברהם וקטורה. לאבידע היו ארבעה אחים: עיפה, עפר, חנוך ואלדעה.<ref></ref><ref></ref>

השם אבידע נמצא בכתובות עתיקות.<ref name=":0">ראו אנציקלופדיה מקראית כרך א</ref>

צירוף שני היסודות אב ו-ידע שכיחים בשמות שמיים ומקורם מאכדית. פירוש השם אבידע הוא אב, כלומר האל, ידע. שמות נרדפים לשם זה הם: אלידע, יהוידע, שמידע ועוד.<ref name=":0" />

== הערות שוליים ==

קטגוריה:בני מדין
קטגוריה:אישים בפרשת חיי שרה
Pressure (שיר של מרטין גריקס)

Pressure (בעברית: לחץ) הוא סינגל שהוקלט על ידי התקליטן ההולנדי מרטין גריקס בהשתתפות הזמרת-יוצרת השוודית טובה לו.<ref></ref> השיר יצא לאור ב-5 בפברואר 2021, על ידי חברת התקליטים Stmpd Rcrds, כסינגל שלא מתוך אלבום.<ref></ref><ref></ref>

==רקע והכרזה==
ב-2 בפברואר 2021, חשף גריקס את עטיפות הסינגל בחשבונות המדיה החברתית שלו כמה ימים לפני צאת השיר.<ref></ref> על פי פרסומים רבים באינטרנט, השיר בעל מנגינה עמוקה התואם את קולה הווקאלית של טובה לו.<ref></ref><ref></ref>

== וידאו קליפ ==
הווידאו קליפ הנלווה שצולם לשיר בוים על ידי פיליפ הובנז'ו, אולה קנוטסון והועלה לערוץ היוטיוב של גריקס בשידור חי ב-5 בפברואר 2021, בסמוך לצאתו של הסינגל עצמו.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|5 בפברואר 2021
|הזרמת מוזיקה • הורדה דיגיטלית
|Stmpd Rcrds
|
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מרטין גריקס
קטגוריה:שירי טובה לו
קטגוריה:שירים באנגלית
קטגוריה:שירים שנכתבו על ידי מרטין גריקס
אלדעה

אֶלְדָּעָה הוא דמות מקראית, בנו החמישי והאחרון של ונכדם של אברהם וקטורה. לאלדעה היו ארבעה אחים: עיפה, עפר, חנוך ואבידע.

אלדעה הוא אולי אחד השבטים שהתיישבו בארץ קדם.<ref name=":0">ראו אנציקלופדיה מקראית כרך א</ref><ref></ref>

== שמו ==
פירוש השם אלדעה הוא, ככל הנראה, האל חנן. פירוש זה הוא גם פירושו של השם דעואל, שהיה אביו של נשיא שבט גד (לפעמים נקרא גם רעואל).<ref name=":0" />

בשמות בדרום חצי האי ערב נמצע גם השם דעי, שהוא כנראה גם אחד מקבוצת השמות שפירושם האל חנן.<ref name=":0" />

יש גם דעה האומרת שהשם מגיע מהשורש י-ד-ע, ובכך השם מצטרף לקבוצה בה נמצאים גם השמות אלידע ואבידע, איך דעה זו אינה מקובלת.<ref name=":0" />

== הערות שוליים ==

קטגוריה:בני מדין
קטגוריה:אישים בפרשת חיי שרה
גזה לנדייל (בוטנאי)

גזה לנדייל (במקור למברגר, בהונגרית: Lengyel Géza; שלגוטריאן, 23 בדצמבר 1884<ref></ref> – בודפשט, 4 ביוני 1965) היה בוטנאי, יהודי-הונגרי אגרובוטנאי, פרופסור למדעים ביולוגיים, חבר נספח של האקדמיה ההונגרית למדעים. בנוסף למחקר הפלוריסטיקה, הפיטוגאוגרפי, האנטומי והטקסונומי של הצמחים, מחקרי הזרעים שלו תרמו לחשיבות יצירתו, כמו גם למאמציו להקים בוטניקה של דבוראות (גידול דבורים) בהונגריה.

== ביוגרפיה ==
גזה לנדייל נולד במשפחה יהודית כבנם של הפקיד מיקשה למברגר ושל מריה ברגר. הוא סיים את לימודיו היסודיים והתיכוניים בבודפשט ובשנת 1907 השלים את הדוקטורט שלו בבוטניקה, בזואולוגיה ובגאוגרפיה באוניברסיטת בודפשט (כיום שמו אוניברסיטת אטווש לוראנד). משנת 1904 עבד כמתמחה אצל שאנדור מאגוצ'י-דיץ במכון הבוטני של האוניברסיטה, שם הפך לעוזר הוראה בשנת 1907. בהזמנתו משנת 1908 של ארפאד דגן, הוא עבד כאסיסטנט, מרצה בכיר וכפרופסור בתחנת הבדיקה של זרעים בבודפשט ואחר כך מ-1937 עד 1940 מנהל המחקר. אז פרש לבקשתו בשל החוקים (האנטי) יהודיים (במיוחד החוק היהודי השני והחוק היהודי השלישי) והוצא לגמלאות. במקביל, משנת 1929 לימד מדעים בנושא זרעים ובדיקה זרעים כפרופסור בפקולטה לכלכלה של אוניברסיטת קורווינוס, ולאחר שנת 1934 באוניברסיטת בודפשט לטכנולוגיה ולכלכלה.

הוא חזר לפעילות בשנת 1945 אחרי ששרד הן את השואה והן את מלחמת העולם השנייה, כאשר מונה לראש המחלקה לבוטניקה חקלאית באוניברסיטה ההונגרית למדעי החקלאות בתואר פרופסור באוניברסיטה. הוא פרש שוב בכפייה בשנת 1949, כאשר נטש לחלוטין את מחקריו הבוטניים.

== מחקריו ==
לנדייל עסק בעיקר במחקר פלוריסטי, אך עבודתו הבוטנית כיסתה פיטוגאוגרפיה של צמחים, אנטומיית צמחים וטקסונומיה. לעיתים קרובות נסע לסיורי איסוף בוטניים באלפים הדינריים ובהרי הטטרה הנמוכים, אך הוא הכיר מצוין של כל הצומח ההונגרי.

=== חברות והכרות ===
בשנת 1947 נבחר לחבר נספח באקדמיה ההונגרית למדעים, אך בשנת 1949 הורד לדרגת חבר יועץ, וחברותו המלאה הושבה לו רק לאחר מותו בשנת 1989. בין השנים 1925–1934 היה מזכיר המחלקה הבוטנית של האגודה ההונגרית למדעי הטבע, ובין השנים 1934–1937 היה סגן הנשיא. בשנת 1931 נבחר כחבר כבוד באגודת הדבוראים הלאומית.

== עבודותיו העיקריות ==
* בחינת מקור זרעי האספסת ההונגרית. בודפשט. 1929
* מבחן הזרעים ההונגרי: ייצור זרעים וסחר זרעים בהונגריה. בודפשט. 1930
* זרעי תלתן מחו"ל. בודפשט. 1931
* לזכרו של ארפאד דגן (1866–1934). פץ'. 1936
* מחלות צמחיות של גרעיני חיטה ודגנים. בודפשט. 1937
* דבורים ופרחים. בודפשט. 1943

== לקריאה נוספת ==
* לקסיקון ביוגרפי הונגרי. 1969
* ביוגרפיות הונגריות בתחום החקלאות. 1988. 
* לקסיקון הונגרי גדול 2001 
* לקסיקון ביוגרפי הונגרי חדש. 2002 

== הערות שוליים ==

קטגוריה:יהודים הונגרים
קטגוריה:ניצולי השואה
קטגוריה:בוטנאים יהודים
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:הונגרים שנולדו ב-1884
קטגוריה:הונגרים שנפטרו ב-1965
יחסי דנמרק – הרשות הפלסטינית

יחסי דנמרק–הרשות הפלסטינית הם המגעים בין דנמרק והארגון לשחרור פלסטין. לדנמרק יש נציגות ברמאללה.<ref></ref> לרשות הפלסטינית יש משלחת דיפלומטית למחצה בדרגת שגריר בקופנהגן.<ref></ref> עם זאת, דנמרק לא הכירה בקיומה של פלסטין ובזכויות לריבונות, ולכן אסרה על יחסים ממשיים ולעיתים התנגדה לרשות הפלסטינית.

== הכרה במדינת פלסטין ==
ב-29 בנובמבר 1947, דנמרק הצביעה בעד תוכנית החלוקה, ותמכה בחלוקת ארץ ישראל לשתי מדינות.<ref></ref> בדצמבר 2010 ביקשה הרשות הפלסטינית מדנמרק להכיר בה כמדינה בגבולות 1967.<ref></ref> בינואר 2011, דנמרק ונורווגיה אמרו כי בקרוב יכירו במדינת פלסטין,<ref></ref> וב-9 במרץ ביקר מחמוד עבאס בדנמרק בפעם הראשונה כדי לדון ביחסים הדו-צדדיים בין דנמרק לרשות הפלסטינית. במהלך הביקור הצהירה שרת החוץ הדנית לנה אספרסן כי דנמרק אינה שוקלת להכיר במדינת פלסטין.<ref></ref> ב-29 במאי חשפו הסוציאל-דמוקרטים כי אם ינצחו בבחירות הפרלמנטריות הבאות הם יכירו במדינת פלסטין.<ref></ref><ref></ref> באוגוסט עדיין לא היה ידוע אם דנמרק תצביע לא או כן למדינה פלסטינית עצמאית באו"ם.<ref></ref>

ב-15 בספטמבר 2011 ניצחו הסוציאל-דמוקרטים בבחירות בדנמרק 2011 והביעו תמיכה בחברות הפלסטינית באו"ם, אך המתינו להחלטה משותפת באיחוד האירופי.<ref></ref> ב-22 בספטמבר 2012 הפגינו מאות דנים מול הפולקטינג. השגריר הפלסטיני בדנמרק אמר: "הכרה זו תשפר את יחסי דנמרק עם הערבים ותשקף את תמיכת העם הדני בהצעה הפלסטינית לאו"ם.<ref></ref> באוקטובר 2012 נמנעה דנמרק מההצבעה בהחלטה לרשות הפלסטינית באונסק"ו.<ref></ref>

הברית האדומה-ירוקה הדנית (Enhedslisten) תומכת במדינה פלסטינית עצמאית,<ref></ref> אך לאף מפלגה אחרת המיוצגת בפולקטינג אין הכרה דנית בפלסטין כקו המפלגתי שלה.

== סיוע בפיתוח דני ==
דנמרק מספקת סיוע לשטחים הפלסטיניים בשלוש הדרכים הבאות.<ref name="assistance"></ref>
* דנמרק ממשיכה להשתתף בתהליך השלום ומקדמת את מפת הדרכים לשלום בין יוזמות אחרות.
* דנמרק תומכת בהקמת מדינה פלסטינית ריבונית, דמוקרטית ושלווה. דנמרק תומכת כיום בארגונים שמביאים את התנאים המוקדמים לאידיאלים אלה, כגון מאבק בשחיתות, הרחבת זכויות האדם והבטחת בחירות חופשיות והוגנות.
* דנמרק מבקשת לשפר את תנאי החיים ברשות הפלסטינית באמצעות תמיכה בפיתוח המגזר הפרטי. דנמרק כרגע תומכת במועצות מקומיות קטנות באזור ג'נין. גידול ה"אינטגרציה הכלכלית" בין יהודה ושומרון לישראל הוא גם חלק ממטרת הדנים.
* במאי 2017 קראה הרשות הפלסטינית באמצעות ארגון הוועדה הטכנית לענייני נשים (WATC) למרכז נשים בעיירה בורקה על שם מוגרבי וחגגה אותה כמודל לחיקוי. המרכז נבנה בעזרת ממשלת נורווגיה ונשות האו"ם. האו"ם גינה את השמות כמונתינת הם כ"האדרת הטרור" ודרש כי הלוגו שלו יוסר מהבניין. משרד החוץ הדני פתח בחקירות משלו על הארגון, ומצא שהוא מנע מידע מרכזי על שמות המרכז, ובעקבות כך ניתק את קשריו עם הארגון. כתוצאה מהממצאים, המשרד הדני גם חדל ממימון 23 ארגונים לא ממשלתיים אחרים ברשות הפלסטינית החל מ-1 בינואר 2018.

== פלסטינים בדנמרק ==
בשנות השמונים, במהלך מלחמת האזרחים בלבנון, נמלטו 19,000 פליטים פלסטינים לדנמרק. 1000 מהם היו מלוביה.<ref></ref>

== הערות שוליים ==
סוד המזלות

סוד המזלות הוא פזמון, שכתב והלחין אביהו מדינה יחד עם משה בן-משה, וידוע בביצוע של זוהר ארגוב.

==רקע==
השיר נכתב על ידי אביהו מדינה, שהלחין אותו יחד עם משה בן-משה. השיר בוצע לראשונה בשנת 1978 בידי ראובן ארז בפסטיבל הזמר המזרחי תשל"ט. לאחר מכן ביצעו את השיר גם להקת צלילי העוד והלהקה המתחרה צלילי הכרם. זוהר ארגוב התרשם מהשיר גם הוא, וב-1980 כלל אותו באלבומו אלינור. יהודה קיסר, שעיבד אותו, בחר לבצע את הפתיחה על פי העיבוד של השיר הקנדי American Woman. השיר בביצועו של ארגוב התפרסם מאוד, וזכה לגרסאות כיסוי רבות, בין היתר של ג'קי מקייטן, אייל גולן ועוזיה צדוק.

ב-2017 ביצע חנן בן ארי קאבר לשיר אשר שימש כשיר הנושא של הסרט "מכתוב". חנן בן ארי גם הוציא את השיר כסינגל מלווה בקליפ בו הוא נראה מטיל ברחובות ירושלים לצד גיבורי הסרט.

השיר עוסק בשאיפותיו של האדם למצוא מנוחה, שלום ואהבה. הדובר בשיר מייעץ לאדם לא לנסות לחזות את העתיד ולא ללמוד את "סוד המזלות", אלא פשוט להניח לדברים לקרות ולקוות שתקוותיו תתגשמנה.

==קישורים חיצוניים==

* [https://www.nli.org.il/he/items/NNL_MUSIC_AL997008871945705171/NLI לדף השיר] באתר הספרייה הלאומית

==הערות שוליים==

קטגוריה:שירי 1978
קטגוריה:סינגלים מ-1978
קטגוריה:סינגלים מ-1980
קטגוריה:שירי זוהר ארגוב
קטגוריה:שירים בעברית
קטגוריה:סינגלים בהוצאת האחים ראובני
יחסי מצרים–תאילנד

יחסי מצרים–תאילנד הם היחסים הדיפלומטיים הרשמיים בין מצרים לבין ממלכת תאילנד.

== סקירה כללית ==
שתי המדינות כוננו יחסים דיפלומטיים בשנת 1954 והשגרירויות בקהיר ובבנגקוק נפתחו באותה שנה. בשנים שחלפו היחסים בין המדינות תמיד היו טובים. בספטמבר 2016 החלו התייעצויות פוליטיות דו-צדדיות בקהיר.

לתאילנד ולמצרים יש שיתוף פעולה טוב וקשרים חזקים בתחומים רבים. לדוגמה, טיסות ישירות של חברת התעופה מצרים בין קהיר לבנגקוק מקלות על הובלת אנשים וסחורות. בשנת 2016 היקף המסחר היה כ-1.2 מיליארד דולר לשני הכיוונים.

מצרים מייצאת לתאילנד בעיקר חלפים לרכב מנועי, פירות ים כמו טונה, ביגוד, אלקטרוניקה ותרופות.

ב-1972 אירע משבר בני הערובה בשגרירות ישראל בבנגקוק שבו חטפו חברי ארגון ספטמבר השחור דיפלומטיים ישראלים. המצרים סייעו בפתרון המשבר.

== תיירות ==
בשנת 2015 ביקרו 40,000 תיירים מצרים בתאילנד, ואלפי תיירים תאילנדים ביקרו במצרים.

== נציגויות דיפלומטיות ==
* מצרים מחזיקה בתאילנד שגרירות בבנגקוק.
* תאילנד מחזיקה במצרים שגרירות בקהיר.

==קישורים חיצוניים==

== הערות שוליים ==
מייה קדוש

מייה קדוש (נולדה ב-15 בפברואר 1988) היא במאית דיבוב, זמרת, שחקנית ומדבבת ישראלית.

== ביוגרפיה ==
בשנת 2009 החלה לדבב בסדרות ובסרטים. בשנת 2018 ביימה את "מפצחים עולם" – סדרת לייב-אקשן מדובבת בנטפליקס<ref></ref>.

== קריירת דיבוב ==
{| class="wikitable"
!הפקה
!תפקיד
|-
|הנסיכה סופיה הראשונה
| rowspan="3" |סופיה
|-
|הנסיכה סופיה הראשונה: קללת הנסיכה אייבי
|-
|אלנה מאוולור
|-
|המופלאה: הרפתקאות ליידי באג
|אליה/ רינה רוז/ רינה החמקנית/בגאבאלה/ מאנון
|-
|המופלאה: הרפתקאות ליידי באג וחתול שחור
|אליה ובימוי הסרט
|-
|המופלאה: הרפתקאות ליידי באג - ספיישל ניו יורק
|אליה
|-
|המופלאה: הרפתקאות ליידי באג - ספיישל שנגחאי
|אליה
|-
|בית הינשוף
|מאשה
|-
|הפוני הקטן שלי: דור חדש
| rowspan="4" |איזי
|-
|הפוני הקטן שלי: סימנים של קסם
|-
|הפוני הקטן שלי - ספרו את הסיפור
|-
|הפוני הקטן שלי: יום המשאלות החורפי
|-
|הרעשנים
|לני רעש / פרידה / סאם
|-
|סרט הרעשנים
|לני רעש / לני מהמאה ה-17
|-
|הרעשנים: ריגול בלתי אפשרי
|לני רעש
|-
|הקאסה גרנדה
|אדלייד צ'אנג / ניקי / בקי
|-
|הרוח ומולי מגי
|מיס לייטפוט
|-
|ראלף שובר את האיטרנט
|אריאל / מו
|-
|סטאר נגד כוחות הרשע
|בריטני וונג / ראש פוני / גברת באטרפליי
|-
|סיפורים של ברווזים
|לינה / סלין [2018]
|-
|פלונטר: הסדרה
|פיית'
|-
|סמי הכבאי
|ליזי ספארקס
|-
|הפוני הקטן שלי: חברות היא קסם
|כתר יהלום
|-
|צבי הנינג'ה
|אירמה / שיני / אלופקס / קינטארו
|-
|תומס הקטר וחברים
|אמילי / אנני
|-
|מיילס מהמחר
|לורטה קליסטו / מיראנדוס
|-
|משפחת קוקוריקו
|חזי
|-
|פטרוניקס
|הנסיכה חיותה וגברת מאלפת
|-
|כלבי המחץ
|דמויות שונות
|-
|משמר האריות
|זורי / מאקימי
|-
|מאשה והדוב
|מאשה
|-
|ספיידרמן: ממד העכביש
|פני פארקר
|-
|חבורת הגופים
|דימה
|-
|מיקי ומכוניות המירוץ
|מילי / מלודי
|-
|טינקרבל וסוד הכנפיים
| rowspan="2" |טינקרבל
|-
|טינקרבל: תחרות אפייה
|-
|פלונטר: הסדרה
|פיית'
|-
|אי הדינוזאורים
|מרגרט
|-
|רובינזון קרוזו
|הפי
|-
|הרפתקאות פרז פיית השיניים 2
|
|-
|גוסט פורס
|
|-
|כרמן סנדייגו
|סוניה
|-
|ספיידי וחבריו המופלאים
|עכביש-רפאים
|-
|ארצ'י והאדם הקדמון
|בטי קופר
|-
|דני שובבני: קרוז קונטרול
|נילי / גיל
|-
|מדלן היפה
|אמה
|-
|רולבוטס
|פני
|-
|סברינה: חברות לנצח
|סברינה ספלמן
|-
|זואי ורייבן
|רוזי / הת'ר
|-
|הכוכב של אנדרה וטאטי
|דמויות שונות
|-
|סוניק בום
|אמי רוז
|-
|לך מפה יוניקורן
|פיקסי
|-
|סיידי ספארקס
|לולו
|-
|6 גיבורים: הסדרה
|קארמי / טרינה 
|-
|אחיות
|לולו
|-
|קפטן סנטיאגו
|לורליי
|-
|אלה בלה בינגו
|ליסה
|-
|הסנדקית הקסומה
|אלינור
|-
|וויבולו
|די לאי
|-
|דובי בוס
|ביסי
|-
|משחקים עם בני
|רוני
|}

== קישורים חיצוניים ==

==הערות שוליים==

קטגוריה:זמרות ישראליות
קטגוריה:מדבבות ישראליות
קטגוריה:מדבבים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-1988
קטגוריה:במאי דיבוב
קטגוריה:ישראלים שנולדו ב-1988
פרנץ אנטון בוסטלי

פרנץ אנטון בּוסטֶלי (בגרמנית: Franz Anton Bustelli; 1723, לוקרנו – 1763, נימפנבורג, בוואריה) היה פסל גרמני שיצר דגמי דמויות חרסינה בסגנון הרוקוקו עבור פורצלן נימפנבורג.

בוסטלי הצטרף למפעל פורצלן שהוקם על ידי מקסימיליאן השלישי יוזף, הנסיך הבוחר מבוואריה בשנת 1754, שנה לאחר הקמתו. בשנת 1761 עבר המפעל לשטח ארמון נימפנבורג שם הוא פועל עד היום. המפעל עבד על בסיס הטכניקה שפותחה על ידי יוהאן פרידריך בוטגר עבור חרסינת מייסן.
בוסטלי יצר 150 דגמים חדשים. עבודותיו הראשונות היו פסלי אלים קלאסיים ופסלי פוטו, בהמשך יצר פסלים של סוחרי רחוב, וגם פסלים דתיים גדולים יותר על בסיס סגנון פסלי עץ שרווח בתקופתו, בהמשך יצר סדרות של דמויות סיניות וטורקיות, ועם צבירת הניסיון החל ליצור פסלי פורצלן של דמויות קומדיה דל'ארטה והתמקצע בצביעת הדמויות.

== גלריה ==
<gallery>
Bust of a laughing boy MET 205204.jpg|פרוטומת ילד צוחק במוזיאון המטרופוליטן לאמנות
Porcelain figure-British Museum.jpg|פסל דמות טורקי במוזיאון הבריטי.
Bustelli Liebesgruppe Der gestörte Schläfer BNM.jpg|פסל השינה המופרעת במוזיאון הלאומי של בוואריה
Capitano Spavento and Lucinda and Octavio from the series Commedia Dell'Arte by Anton Bustelli.jpg|דמויות קומדיה דל'ארטה קפיטנו אוקטביו ולוסינדה מחרסינה (פורצלן נימפנבורג) בהיכל לגיון הכבוד בסן פרנסיסקו
Porcelain figures-British Museum.jpg|דמויות קומדיה דל'ארטה קפיטנו ולדה מחרסינה (פורצלן נימפנבורג) במוזיאון הבריטי.
</gallery>

==קישורים חיצוניים==

* 

קטגוריה:פסלים גרמנים
קטגוריה:גרמנים שנולדו ב-1723
קטגוריה:נפטרים ב-1763
יחסי הרשות הפלסטינית – מלזיה

יחסי הרשות הפלסטינית–מלזיה הם יחסי חוץ הדו-צדדיים בין מלזיה והרשות הפלסטינית.

היחסים בין מלזיה והרשות הפלסטינית הם יחסים חזקים.<ref></ref> בשנת 2012 היו במלזיה כ-3,000–5,000 סטודנטים פלסטינים<ref name="AsiaOne.com"></ref> כאשר פלסטינים רבים בחרו גם במלזיה כמדינת מקלט זמנית.<ref></ref><ref></ref> ביחס לכיבוש הישראלי בשטחים פלסטיניים, מלזיה עמדה בתוקף על זכויותיהם וחירויותיהם של הפלסטינים ותמכה במאבקיהם. מלזיה מסרבת להכיר במדינת ישראל עד להסכם שלום שיממש את פתרון שתי המדינות.<ref></ref><ref></ref>

== חיסול פאדי מוחמד אל-בטש במלזיה ==
ב-21 באפריל 2018, המהנדס, המרצה וחבר החמאס פאדי אל-בטש הותקף על ידי שני גברים על אופנוע בזמן שפנה למסגד לתפילת שחר. על פי התקשורת הישראלית, אל-בטש היה מומחה לדיוק טילים ומזל"טים. בתגובה, החמאס פרסם הצהרה שזיהה את אל-בטש כאחד מחברי התנועה והאשים את מותו ב"יד הבגידה". קרוביו האשימו את ישראל בהתנקשות בחייו של אל-בטש. סגן ראש ממשלת מלזיה, אחמד זאהיד חמידי, הודיע כי ממשלת מלזיה תבדוק את האפשרות שסוכנים זרים היו מעורבים בחיסולו. זאהיד תיאר את התוקפים כשני גברים אירופאים או מזרח תיכוניים שרכבו על אופנוע חזק של BMW 1100 סמ"ק.<ref></ref><ref></ref><ref></ref> ישראל הכחישה עד כה מעורבות בחיסולו של אל-בטש.<ref></ref>

== הערות שוליים ==
יחסי הרשות הפלסטינית – צרפת

יחסי הרשות הפלסטינית–צרפת הם היחסים הדו-צדדיים והדיפלומטיים בין הרשות הפלסטינית לצרפת.

== יחסים דיפלומטיים ==
לאחר מלחמת ששת הימים נשיא צרפת שארל דה גול, החליט להתקרב לעולם הערבי וניתק את הברית שלו עם ישראל. ב-22 בנובמבר 1974 צרפת הצביעה בעד הכרה של אש"ף כמשקיף באו"ם. בשנת 1982 הביע פרנסואה מיטראן בפני הכנסת את פרויקט הקמת מדינה פלסטינית.

בהתאם להוראות החוק הבינלאומי, צרפת מקדמת את פתרון שתי המדינות בגבולות 1967 ובסיום הכיבוש הישראלי. היא חותרת לכך שירושלים תהפוך לבירת שתי המדינות, וגורסת כי התיישבות הישראלית ביהודה ושומרון "אינה חוקית".

מול הסכסוך הישראלי-פלסטיני, החברה הצרפתית מפולגת. בשנת 2018, על פי סקר ה-FIFG, 63% מאזרחי צרפת היו בעד שפקידים אירופיים ישקלו סנקציות נגד ישראל, כל עוד מצבו של העם הפלסטיני לא השתפר.

== סיוע כלכלי ==
סוכנות הפיתוח הצרפתית עובדת בשטחים הפלסטינים ומממנת פרויקטים במגזרי המים ותברואה. על פי הדיפלומטיה הצרפתית, פרויקטים אלה אפשרו ל-800,000 אנשים לקבל גישה למי שתייה או ליהנות משיפור באיכות מי השתייה. היא תומכת גם בפרויקטים של המגזר הפרטי באזור התעשייה של בית לחם, בהתאם להתחייבויות שבוצעו בשנת 2008. פלסטין היא כיום הנהנית העיקרית מסיוע תקציבי צרפתי.

== שיתוף פעולה תרבותי ואקדמי ==
המכון הצרפתי בעזה הוא המרכז הזר היחיד ברצועת עזה ומסייע לאוכלוסייתה באמצעות הכשרה מקצועית. בשנת 2016 נפתח ברמאללה בית ספר תיכון צרפתי.

==ראו גם==
* הקונסוליה הצרפתית בירושלים

==קישורים חיצוניים==
פרדי קרטר

פרדי קרטר (באנגלית: Freddy Carter; נולד ב-27 בינואר 1993) הוא שחקן תיאטרון, קולנוע וטלוויזיה אנגלי.

== ביוגרפיה ==
קרטר נולד בפלימות', דבון. אחיו הגדול הוא השחקן טום אוסטין. הם למדו בבית הספר בקווינס קולג' בטאונטון.<ref></ref> לאחר מכן המשיך קרטר ללמוד משחק בבית הספר לדרמה באוניברסיטת אוקספורד, שם סיים את לימודיו בשנת 2015.<ref></ref>

== קריירה ==
לאחר סיום הלימודים, הופיע קרטר בתיאטרון רוז קינגסטון בהפקה של המחזה "מלחמת השושנים" בבימויו של טרבור נאן.<ref></ref><ref></ref> קרטר ערך את הופעת הבכורה שלו על המסך כחייל בסרט "וונדר וומן" בשנת 2017. באותה שנה, קרטר קיבל את תפקידו הראשי הגדול הראשון "פיטר "פין" הות'ורן" בסדרת הטלוויזיה בהפקת נטפליקס "זואי ורייבן". הוא גילם תפקיד זה גם בספיישלים של חג המולד וחג האהבה.<ref></ref><ref></ref> הוא שיחק בהפקה הבימתית של "אגנס קולדר" בבימוי הרלי גרנוויל-בארקר, בתיאטרון המלכותי בבאת'.<ref></ref> בשנת 2018 שיחק בסרט האימה "המנזר".<ref></ref>

בשנת 2019 כתב קרטר וביים את סרטו הקצר הראשון, "מספר 89".<ref></ref> בשנת 2019 הוא כיכב במיני סדרה "15 ימים" בתפקיד טום, לצד ברוס הרבלין-ארל, ששיחק עימו בסדרה "זואי ורייבן". <ref></ref><ref></ref><ref></ref> ותפקיד חוזר בתפקיד ג'ייסון ריפר בסדרת הטלוויזיה האמריקאית "Pennyworth".<ref></ref> באוקטובר 2019 פורסם כי קרטר יככב בתפקיד קאז ברקר בסדרת הטלוויזיה "צל ועצם".<ref></ref>

== פילמוגרפיה ==
{| class="wikitable unsortable"
|+ קולנוע
! שנה
! כותרת
! תפקיד
! הערות
|-
| 2017
| וונדר וומן
| חייל
| סרט קולנוע
|-
| rowspan="2" | 2018
| המנזר
| אליס
| סרט קולנוע
|-
| זואי ורייבן: ספיישל חג המולד
| פיטר "פינ" הות'ורן
| סרט נטפליקס
|-
| rowspan="2" | 2019
| זואי ורייבן: ספיישל חג האהבה
| פיטר "פינ" הות'ורן
| סרט נטפליקס
|-
| מספר 89
| 
| במאי ותסריטאי
|}
{| class="wikitable unsortable"
|+ טלוויזיה
! שנה
! כותרת
! תפקיד
! הערות
|-
| 2017–2019
| זואי ורייבן
| פיטר "פינ" הות'ורן
| תפקיד ראשי
|-
| rowspan="2" | 2019
| 15 ימים
| טום
| מיני סדרה: תפקיד ראשי
|-
|Pennyworth
| ג'ייסון ריפר
| 3 פרקים
|-
| 2021
| צל ועצם
| קאז ברקר
| תפקיד ראשי
|-
|2023
|The Doll Factory
|גדעון
|5 פרקים
|-
|2024
|אדוני האוויר
|לוטננט דייוויד פרידקין
|3 פרקים
|}

=== תיאטרון ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2015
| מלחמות השושנים
| Company
| תיאטרון רוז קינגסטון
|-
| 2016
| הסערה
| פרדיננד
| פסטיבל היפודרום הגדול של ירמות', נורפוק ונורוויץ'<ref></ref>
|-
| 2018
| אגנס קולנדר
| אלכסנדר פלינט
| יוסטינוב סטודיו, התיאטרון המלכותי בבאת'
|}

==קישורים חיצוניים==

== הערות שוליים ==

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת אוקספורד
קטגוריה:אנגלים שנולדו ב-1993
לאומים

לאומים הוא דמות מקראית, בנו של דדן ונכדם של אברהם וקטורה.<ref></ref><ref name=":0">ראו אנציקלופדיה מקראית כרך ד</ref> ללאומים היו שני אחים: אשורים ולטושים. לאומים מופיע רק ברשימה בבראשית, וחסר ברשימה בדברי הימים.<ref name=":0" />

== שמו ==
יש חוקרים הסוברים שלאומים אינו שם פרטי וגם לא שם של שבט, אלא זה רבים של לאום, עם.<ref name=":0" />

יש חוקרים הסבורים שהשם לאומים הוא כמו השם הצאפאי לאם ואף לאים.<ref name=":0" />

יש אפילו הסוברים שהשמות אשורים, לטושים ולאומים אלה כלל לא שמות אלא כינויים של מעמדות חברתיים והם אומרים שלאומים היה שבטים הנודדים למחצה. דעה זאת מסתמכת על כך שהשם נכתב ברבים, מה שלא נהוג לרוב בשמות פרטיים.<ref name=":0" />

פירוש השם לאומים הוא, ככל הנראה, השכין שלום, הביא לידי הסכמה.<ref name=":0" />

== מקום מגורים ==
לאומים, ככל הנראה התיישב, כמו שאר אחיו ואביו, במדבר הסורי-הערבי.<ref name=":02">ראו אנציקלופדיה מקראית כרך ד</ref>

== הערות שוליים ==

קטגוריה:בני דדן
עניאת-אללה ח'אן, מלך אפגניסטן

עניאת-אללה ח'אן (בפשטו: عنايت الله خان; 20 באוקטובר 1888 – 12 באוגוסט 1946) היה השני מבין חמשת מלכי ממלכת אפגניסטן והשני מתוך ארבעת המלכים המוכרים מבחינה חוקתית בהיסטוריה של אפגניסטן. עניאת-אללה היה בנו הבכור של חביבאללה ח'אן, אמיר אפגניסטן, אך לא היה בן לאשתו המלכותית, ועל כן לא היה היורש המיועד לכתר האמיר האפגני. הכתר על כן עבר לאחיו למחצה, שהוכתר בשנת 1919 בתור אמאנואלה ח'אן, אמיר אפגניסטן ומאוחר יותר היה המלך הראשון של המדינה.

עניאת-אללה חיי את רוב חייו בעושר שסופק לו מירושת משפחתו בחצר המלוכה האפגנית ולא התעסק או בכלל חונך למנהל ונושאי הממשל. בשנת 1929, עקב הרפורמות של אחיו המונרך, החל מרד של טג'יקים אסלאמיסטים קיצוניים אשר התפתח לכדי מלחמת האזרחים האפגנית הראשונה. לנוכח חולשת הצבא הבין אמאנואלה ח'אן כי אין הוא יכול לשמור על הכס ועל כן יצא לגלות. לפי צוואתו של אמאנואלה ח'אן הוכתר אחיו, עניאת-אללה, בתור מלך במקומו. עניאת-אללה חסר הניסיון מלך למשך שלושה ימים עד אשר כבשו המורדים את קאבול הבירה והכתירו את מנהיגם, חביבאללה קלקאני, בתור הריבון החדש של הממלכה האפגנית.

עניאת-אללה ברח מהבירה קאבול במטוס של חיל האוויר המלכותי מטעם האימפריה הבריטית, שתמכה בטענתו לכתר האפגני מחשש שממשלה אפגנית רדיקלית עלולה להביא למרידות ברחבי מערב הראג' הבריטי. המרד הטג'יקי הופל תשעה חודשים אחר כך בידי אחיינו של עניאת-אללה, מוחמד נאדיר שאה, מלך אפגניסטן החדש שלקח את הכתר לידיו. בזמן זה ברח עניאת-אללה מאפגניסטן ולאחר מלחמת האזרחים נותר בגלות בשושלת פהלווי (איראן כיום). עניאת-אללה נפטר בטהראן ונקבר ביחד עם אביו, חביבאללה, בקבר האמירים באפגניסטן.

== ראו גם ==
* היסטוריה של אפגניסטן
* מוחמד נאדיר שאה, מלך אפגניסטן
* אמאנואלה ח'אן, מלך אפגניסטן

== קישורים חיצוניים ==

* 
* [https://www.britannica.com/place/Afghanistan/Dost-Mohammad-1826-39-1843-63#ref306666 אפגניסטן - אמאנואלה ח'אן], באתר אנציקלופדיה בריטניקה

קטגוריה:פוליטיקאים אפגנים
קטגוריה:מונרכים שוויתרו על כסאם
קטגוריה:פשטונים
קטגוריה:ילידי 1888
קטגוריה:נפטרים ב-1946
לטושים

לטושים הוא דמות מקראית, בנו של דדן ונכדם של אברהם וקטורה.<ref name=":1"></ref><ref name=":0">ראו אנציקלופדיה מקראית כרך ד</ref> ללטושים היו שני אחים: אשורים ולאומים.<ref name=":1" />

== שמו ==
יש המפרשים את שמו בתור שוכני אוהלים.<ref name=":0" />

רש"י מפרש אותו על דרך נטושים, והאותיות נ' ו-ל' מתחלפות.<ref name=":0" />

יש חוקרים המפרשים את שמו מלשון לוטשים, כלומר חרשים. לעומת זאת, יש האומרים שפירוש שמו הוא אומנין.

יש אפילו הסוברים שהשמות אשורים, לטושים ולאומים אלה כלל לא שמות אלא כינויים של מעמדות חברתיים והם אומרים שלטושים היה שבטים הנודדים למחצה. דעה זאת מסתמכת על כך שהשם נכתב ברבים, מה שלא נהוג לרוב בשמות פרטיים.<ref name=":02">ראו אנציקלופדיה מקראית כרך ד</ref>

== מקום מגורים ==
לטושים, ככל הנראה התיישב, כמו שאר אחיו ואביו, במדבר הסורי-הערבי.<ref name=":02" />

== הערות שוליים ==

קטגוריה:בני דדן
יחסי הרשות הפלסטינית – סן מרינו

יחסי הרשות הפלסטינית–סן מרינו הם היחסים הדיפלומטיים שבין הרשות הפלסטינית לבין הרפובליקה המרוממת של סן מרינו.

== סקירה כללית ==
סן מרינו אינה מכירה במדינה פלסטינית ואף אין לה יחסים דיפלומטיים כלל עם אש"ף. לעומת זאת קיימים יחסים דיפלומטיים מלאים בין סן מרינו לישראל.

== ראו גם ==
* יחסי ישראל–סן מרינו

==קישורים חיצוניים==

== הערות שוליים ==
Bichota

"Bichota" הוא סינגל שהוקלט על ידי הזמרת-יוצרת הקולומביאנית קרול ג'י.<ref name=":0"></ref> השיר יצא לאור ב-23 באוקטובר 2020, על ידי חברת התקליטים יוניברסל מיוזיק לטין אנטרטיינמנט, כסינגל מתוך אלבום KG0516.<ref name=":0" />

== וידאו קליפ ==
הווידאו קליפ הנלווה שצולם לשיר בוים על ידי קולין טילי והועלה לערוץ היוטיוב של ג'י בשידור חי ב-23 באוקטובר 2020, בסמוך לצאתו של הסינגל עצמו.<ref name=":1"></ref> לשיר ישנו קליפ נוסף אשר פורסם בפייסבוק ב-12 בנובמבר 2020, והשיג יותר מ-230 מיליון צפיות נכון לפברואר 2021.<ref></ref>

נכון לספטמבר 2021, מונה הצפיות של הקליפ עומד על למעלה מ-865 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|23 באוקטובר 2020
|הזרמת מוזיקה • הורדה דיגיטלית
|יוניברסל לטין
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:סינגלים בהוצאת יוניברסל מיוזיק לטין אנטרטיינמנט
סטנטון קיד

סטנטון קיד (באנגלית: Stanton Kidd; נולד ב-18 במרץ 1992) הוא כדורסלן אמריקאי, המשחק בעמדת הסמול פורוורד והפאוור פורוורד.

==קריירת מכללות==
קיד למד בבית הספר התיכון אדמונדסון-ווסטסייד שבעיר מגוריו, בולטימור שבמרילנד, שם גם שיחק וקלע 23 נקודות, 12 ריבאונדים ושישה אסיסטים בממוצע בשנתו האחרונה. הוא והוביל את נבחרת בית הספר לאליפות הראשונה שלהם. קיד נבחר לשחקן המצטיין של קבוצתו ולאחר מכן נבחר לאחד השחקנים המצטיינים באזור כולו.

קיד שיחק שתי עונות באוניברסיטת סאות' פליינס, אחת מהמכללות הכי צעירות במדינה. בעונת 2011/2012 סייע להם קיד לזכות באליפות תוך כדי שהקבוצה במאזן 0–36 עונתי.

ב-10 במרץ 2013, בעונתו הראשונה באוניברסיטת מרכז צפון קרוליינה, נבחר קיד לחמישייה הראשונה של האזור במזרחי. הוא סיים שלישי בליגה בנקודות (14.5), שמיני בריבאונדים (6.9) וחמישי באחוזים מהשדה (55.3 אחוזים).

בעונתו האחרונה באוניברסיטת המדינה של קולורדו, העמיד קיד ממוצעים של 11.5 נקודות, 5 ריבאונדים ו-1.8 אסיסטים למשחק.

==קריירה מקצועית==
ב-27 ביולי 2015, החל קיד את הקריירה המקצועית שלו וחתם לעונה בלימבורג יונייטד מליגת העל הבלגית. הוא עזר לקבוצה להגיע לחצי גמר הליגה הבלגית שם הפסידה בסופו של דבר למועדון הכדורסל אוסטנדה.

ב-21 ביולי 2016, חתם קיד לעונה בטייגרס טובינגן מהליגה הגרמנית השנייה. הוא שותף ב-20 משחקים והעמיד סטטיסטיקה של 12.8 נקודות, 4.6 ריבאונדים, 1.7 אסיסטים ו-1.2 חטיפות למשחק.

ב-21 ביולי 2017, חתם קיד לשנתיים בדרושאפקה מליגת העל הטורקית והיורוקאפ שם שיחק תחת המאמן הישראלי, דייוויד בלאט. ב-14 בינואר 2018 השווה את שיא הקריירה שלו כשקלע 24 נקודות עם 9 מ-9 מהשדה, יחד עם 7 ריבאונדים בניצחון 65–98 על גזיאנטפ בסקטבול. קיד עזר רבות לקבוצה לזכות בתום העונה ביורוקאפ.

ב-28 ביוני 2018 הצטרף קיד לליגת הקיץ של ה-NBA שם שיחק במדי יוטה ג'אז. הוא העמיד סטטיסטיקה של 10.8 נקודות ו-3.3 ריבאונדים ב-6 משחקים. ב-17 ביולי 2019, חתם קיד בקבוצה לאחר ששיחק בה שוב בליגת הקיץ. ב-21 בנובמבר הוא נחתך מהקבוצה לאחר ששיחק 3 משחקים בלבד.

ב-20 בדצמבר 2019, חתם קיד עד תום העונה במלבורן יונייטד מליגת העל האוסטרלית.

ב-18 באוגוסט 2020, חתם קיד באורמנספור מליגת העל הטורקית.

ב-18 בפברואר 2021 הוא חתם בהפועל ירושלים מהליגה הישראלית.

== תארים ==
; דרושאפקה
* יורוקאפ (1): (2017/2018)

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קולורדו
קטגוריה:כדורסלני דרושפאקה
קטגוריה:כדורסלני יוטה ג'אז
קטגוריה:כדורסלני הפועל ירושלים
קטגוריה:אמריקאים שנולדו ב-1992